<classify> KINSHASHA, CONGO MAOFISA nchini Congo wamesema wanajeshi na polisi nchini humo watasimamia zoezi la watu kuosha mikono yao na kupima dalili za homa, baada ya mlipuko wa homa kali ya Ebola kutangazwa kuwa suala la afya la dharura la kimataifa. Mratibu wa kitengo cha kusimamia juhudi za kupambana namripuko wa ugonjwa huo katika wizara ya Afya ya Congo alisema jana kuwa wanajeshina polisi watawalazimisha watu watakaokaidi kuchukua hatua muhimu za kusaidiakuudhibiti ugonjwa huo hatari. Juzi Shirika la Afya duniani WHO lilitangaza hali yadharura na inayopaswa sasa kutupiwajicho na mataifa baada ya maambuki ya ugonjwa wa Ebola kuendelea kusambaanchini Congo. Hatua hiyo walisema inaweza kuzihamasisha nchi wafadhilikutoa fedha zaidi. Pamoja na kutangaza hali ya dharura, WHO haijasema mipaka ifungwe kwa sababu hatari ya ugonjwahuo kusambaa nje ya Congo si kubwa. Mlipuko wa ugonjwa huo umeamua zaidi ya watu 1,600 nchiniCongo. Wiki hii, kesi ya kwanza iliripotiwa katika mji wa Gomawenye watu zaidi ya milioni moja ulio karibu na nchi ya Rwanda. Kabla ya hapo takribani mwezi mmoja uliopita viliripotiwavifo vya watu wawili nchini Uganda. Watu hao, ni mtoto wa kiume mwenye umri wa miaka mitano nabibi yake ambao walikuwa wametokea nchini Congo. Hali kadhalika kulikuwa na hisia za mtu mwingine kupatamaambukizi ya ugonjwa huo nchini Kenya lakini baada ya vipimo na matibabuilionekana yupo sawasawa Kwa mujibu wa taratibu za kutangaza hali ya dharuraPHEIC, hatua hiyo ni ngazi ya juu ya WHO na imesikika au kutumika mara nnehapo awali. Hii ni pamoja na ugonjwa huo ulipoenea sana AfrikaMagharibi kati ya mwaka 2014 na 2016, na kuua watu zaidi ya 11,000 . Ni wakati wa dunia kuwa makini, Mkuu wa WHO,Tedros Adhanom Ghebreyesus aliwaambia waandishi wa habari katika mkutanouliofanyika mapema wiki hii mjini Geneva ambapo pia hali ya dharurailitangazwa. Alisema amekubali mapendekezo kwamba kusiwe na vikwazo kwawasafiri au vya kibiashara, au uchunguzi wa kuingilia abiria kwenye bandari naviwanja wa ndege nje ya eneo lililo karibu na zilikoripotiwa kesi za ugonjwahuo. Alisisitiza kuwa kufunga mipaka kutasababisha janga kwamaisha na ustawi wa watu wanaovuka mipaka kila siku kwa ajili ya biashara,elimu ama kutembelea ndugu zao. Tayari masharika kama yale ya Msalaba mwekundu na Red Crescent Societies yameunga mkonohatua hiyo ya WHO.  <topic>: KIMATAIFA 